# J E G Y Z Ő K Ö N Y V

**Készült:** Iszkaszentgyörgy Községi Önkormányzat Képviselő-testületének **2016. július 13-án** megtartott **nyilvános** üléséről.

**Az ülés helye:** Községháza (Iszkaszentgyörgy, Kossuth tér 1.) I. emeleti tanácskozóterme

**Jelen vannak:**

**Gáll Attila polgármester**

**Ampli Ferenc alpolgármester**

**Pallag Róbert képviselő**

**Szonn Ibolya Mária képviselő**

**Tóth Károly képviselő**

**Validuda Ferenc képviselő**

**Távol maradt: Kadlecsik Gabriella képviselő**

**Tanácskozási joggal:**

**Kovács Edit jegyző**

**Gáll Attila** **polgármester**

Köszöntötte a megjelenteket. Megállapította, hogy a Képviselő-testület ülése határozatképes, mivel a megválasztott **7 fő** képviselő közül **6 fő** jelen van. Kadlecsik Gabriella igazoltan van távol. Elmondta, hogy a képviselők az ülés anyagát előzőleg megismerésre megkapták, továbbá közölte, hogy az ülésről hangfelvétel készül. Javasolta a napirend meghívó szerinti elfogadását.

*A Képviselő-testület 6 igen szavazattal – ellenszavazat és tartózkodás nélkül – a következő határozatot hozta:*

**Iszkaszentgyörgy Községi Önkormányzat Képviselő-testületének**

**101/2016. (VII.13.) önkormányzati határozata**

***a képviselő-testület 2016. július 13-i nyilvános ülésének napirendjéről***

Iszkaszentgyörgy Község Önkormányzat Képviselő-testülete a 2016. július 13-i rendkívüli, nyilvános ülés napirendjét az alábbiak szerint fogadta el:

1. **Az Iszkaszentgyörgyi Vackor óvoda vezetői álláshelyére benyújtott pályázat elbírálása -**  a polgármester előterjesztésében
2. **Az Iszkaszentgyörgyi Vackor óvoda beszámolója a 2015-2016-os nevelési évről -**  Tajti Bálintné mb. óvodavezető előterjesztésében
3. **Javaslat az egészségügyi alapellátási körzetekről szóló rendelet elfogadására –** a jegyző előterjesztésében
4. **Javaslat a háziorvosi szolgálat helyettesítésére vonatkozó feladat-ellátási szerződés módosítására** *–* a polgármester előterjesztésében
5. **Javaslat az Iszkaszentgyörgy ivóvíz elosztó hálózatán tűzcsap cserére** – a polgármester előterjesztésében
6. **Javaslat a közös hivatali irattár rendezésére benyújtott árajánlat elfogadására** – a jegyző előterjesztésében
7. **Javaslat a „Rendkívüli szociális támogatás” pályázat benyújtására** – a polgármester előterjesztésében
8. **Az Iszkaszentgyörgy, 3340. hrsz-ú ingatlan belterületbe vonása** – a polgármester előterjesztésében
9. **Az Iszkaszentgyörgy SE támogatási kérelme** – a polgármester előterjesztésében
10. **Egyebek**

------------------------------------------------

**NAPIRENDEK TÁRGYALÁSA**

1. **Az Iszkaszentgyörgyi Vackor óvoda vezetői álláshelyére benyújtott pályázat elbírálása -**  a polgármester előterjesztésében

**Gáll Attila polgármester:**

Felolvasta az óvodai nevelőtestület szakmai véleményezését Tajti Bálintné óvodavezetői pályázatáról, hozzátéve, hogy a nevelők egyhangúlag támogatták a pályázat elfogadását. Megkérdezte, van-e kérdés, vagy észrevétel a pályázattal kapcsolatban. Mivel kérdés, észrevétel nem volt, szavazásra tette fel az óvodavezetői pályázat elfogadását.

*A Képviselő-testület 6 igen szavazattal – ellenszavazat és tartózkodás nélkül – a következő határozatot hozta:*

**Iszkaszentgyörgy Községi Önkormányzat Képviselő-testületének**

**102/2016. (VII.13.) önkormányzati határozata**

***az Iszkaszentgyörgyi Vackor Óvoda vezetőjének megbízásáról***

Iszkaszentgyörgy Községi Önkormányzat Képviselő-testülete megtárgyalta az Iszkaszentgyörgyi Vackor Óvoda óvodavezetői álláshelyére kiírt pályázatot és az alábbi döntést hozta:

# Iszkaszentgyörgy Község Önkormányzat Képviselő-testülete megbízza Tajti Bálintné pályázót az Iszkaszentgyörgyi Vackor Óvoda óvodavezetői feladatok ellátásával 2016. augusztus 15. napjától 2021. augusztus 14. napjáig terjedő időtartamra.

# A képviselő-testület megállapítja, hogy Tajti Bálintné az Iszkaszentgyörgyi Vackor Óvodában határozatlan időre szóló közalkalmazotti kinevezéssel rendelkezik.

# A Képviselő-testület Tajti Bálintné óvodavezető illetményét 2016. augusztus 15. napjától 282.826,- Ft garantált illetmény és 40 % intézményvezetői pótlék (68.574,- Ft) figyelembe vételével bruttó 351.400.- Ft összegben állapítja meg.

# A képviselő-testület felkéri a polgármestert, hogy a határozatban foglaltaknak megfelelően az adatok törzskönyvi nyilvántartásban történő átvezetéséről gondoskodjon.

Határidő: azonnal

Felelős: polgármester

--------------------------------------------------------

1. **Az Iszkaszentgyörgyi Vackor óvoda beszámolója a 2015-2016-os nevelési évről -**  Tajti Bálintné mb. óvodavezető előterjesztésében

**Gáll Attila polgármester:**

Megkérdezte Tajti Bálintné megbízott óvodavezetőt, kíván-e a beszámolójában foglaltakhoz hozzátenni.

**Tajti Bálintné megbízott óvodavezető:**

A gyermeklétszámban történt változást említette, mely szerint két fővel emelkedett az óvodások létszáma.

**Gáll Attila polgármester:**

Tájékoztatta a képviselőket, hogy az óvodai műfüves tornapálya pályázathoz a statikai vizsgálatok eredményei elkészültek, hamarosan elkezdődhet a pályaépítés. Remélhetőleg az ősszel már birtokba vehetik a gyermekek a létesítményt. Megemlítette, hogy az óvodai udvari játékok is megújulnak a nyár folyamán közel 1 millió forint értékben. Kérte a képviselőket, amennyiben egyetértenek és elfogadják a beszámolóban foglaltakat, szavazatukkal jelezzék.

*A Képviselő-testület 6 igen szavazattal – ellenszavazat és tartózkodás nélkül – a következő határozatot hozta:*

**Iszkaszentgyörgy Községi Önkormányzat Képviselő-testületének**

**103/2016. (VII.13.) önkormányzati határozata**

***az Iszkaszentgyörgyi Vackor Óvoda beszámolójának elfogadásáról***

Iszkaszentgyörgy Község Önkormányzat Képviselő-testülete az Iszkaszentgyörgyi Vackor Óvoda beszámolóját a 2015-2016-os nevelési évről elfogadta.

Határidő: folyamatos

Felelős: polgármester

--------------------------------------------------------

1. **Javaslat az egészségügyi alapellátási körzetekről szóló rendelet elfogadására –** a jegyző előterjesztésében

**Gáll Attila polgármester:**

Megkérte Kovács Edit jegyzőt, az előterjesztés megtételére.

**Kovács Edit jegyző:**

Elmondta, hogy az egészségügyi alapellátási körzetekről szóló rendelet alkotása kötelező minden önkormányzat számára. A rendeletet véleményezésre el kellett küldeni a Nemzeti Egészségfejlesztési Intézet részére. A visszaérkezett vélemény szerint a rendelet megfelel a törvényi előírásoknak, tehát elfogadható.

**Gáll Attila polgármester:**

Szavazásra kérte a képviselőket, a rendelet elfogadásáról.

*A Képviselő-testület 6 igen szavazattal – ellenszavazat és tartózkodás nélkül – a következő rendeletet alkotta:*

**Iszkaszentgyörgy Község Önkormányzat Képviselő-testületének**

**13/2016. (VII.14.) önkormányzati rendelete**

**az egészségügyi alapellátási körzetekről**

***A rendelet szövege a jegyzőkönyvhöz írásban mellékelve***

----------------------------------------------------------

1. **Javaslat a háziorvosi szolgálat helyettesítésére vonatkozó feladat-ellátási szerződés módosítására** *–* a polgármester előterjesztésében

**Gáll Attila polgármester:**

Elmondta, hogy a háziorvosi ellátás helyettesítésére megkötötte az önkormányzat dr. Nap Ágnessel a feladat-ellátási szerződést. A szerződésmódosításra azért volt szükség, mert a doktornő egyszemélyes vállalkozásként látja el a háziorvosi teendőket, és a bélyegzőjén dr. Nap Ágnes Bt. szerepel, így a szerződést e szerint kellett átírni. Továbbá a terhes tanácsadás időpontja átfedést mutatott a csóri rendelési idővel, így a kezdési időpont 15 perccel módosult. A szerződés egyebekben változatlan marad. Még fél évig dr. Nap Ágnes látja el a háziorvosi feladatokat, utána Víziné Dr. Rumann Hildegard veszi át édesanyja, Dr. Kisari Eszter praxisát. Kérte a szerződésmódosítás elfogadását.

*A Képviselő-testület 6 igen szavazattal – ellenszavazat és tartózkodás nélkül – a következő határozatot hozta:*

**Iszkaszentgyörgy Községi Önkormányzat Képviselő-testületének**

**104/2016. (VII.13.) önkormányzati határozata**

***helyettesítésre szóló feladat-ellátási szerződés módosításáról***

Iszkaszentgyörgy Község Önkormányzat Képviselő-testülete a dr. Nap Ágnes háziorvossal az Iszkaszentgyörgyi vegyes háziorvosi ellátásra vonatkozó, 2016. július 1. napjától helyettesítésre szóló feladat-ellátási szerződést az alábbiak szerint módosítja:

1. A szerződés bevezető részében a „dr. Nap Ágnes (8041 Csór, Fő tér 8.)” szövegrész „Dr. Nap Ágnes Bt (Székhelye: 8041 Csór, Fő tér 8l, képviseli: dr. Nap Ágnes)”-re változik. Az aláírásnál „dr. Nap Ágnes” helyett „Dr. Nap Ágnes Bt.” szerepel.
2. A szerződés 3. pontjában a terhes tanácsadás időpontja az alábbiak szerint változik: Kedd: 12.15-13.15 óráig.

A szerződés egyéb részei változatlanul érvényben maradnak.

Határidő: azonnal

Felelős: polgármester

--------------------------------------------------------

1. **Javaslat az Iszkaszentgyörgy ivóvíz elosztó hálózatán tűzcsap cserére** – a polgármester előterjesztésében

**Gáll Attila polgármester:**

Elmondása szerint a Pénzügyi Bizottság tárgyalta a tűzcsap csere megrendelését, és szükségesnek találta. A beruházásra azért van szükség, hogy az óvoda működési engedélyében előírt tűzi víz ellátását biztosítani lehessen. Kérte, aki egyetért a beruházás megrendelésével, kézfeltartással jelezze.

*A Képviselő-testület 6 igen szavazattal – ellenszavazat és tartózkodás nélkül – a következő határozatot hozta:*

**Iszkaszentgyörgy Községi Önkormányzat Képviselő-testületének**

**105/2016. (VII.13.) önkormányzati határozata**

**Az Iszkaszentgyörgy, Dózsa utcái tűzcsapcserére vonatkozó árajánlat elfogadásáról**

Iszkaszentgyörgy Község Önkormányzat Képviselő-testülete a DRV. Zrt. (8600 Siófok, Tanácsház u. 7.) által az Iszkaszentgyörgy, Dózsa utcai tűzcsap cseréjére benyújtott árajánlatot 317.006,- Ft + Áfa összegben elfogadja, és felhatalmazza a polgármestert a megrendelés aláírására.

Határidő: azonnal

Felelős: polgármester

1. **Javaslat a közös hivatali irattár rendezésére benyújtott árajánlat elfogadására** – a jegyző előterjesztésében

**Kovács Edit jegyző:**

Emlékeztetett arra, hogy az irattár rendezés ügyéről már egy korábbi ülésen döntött a Képviselő-testület. Azóta a beérkezett árajánlatot Iszkaszentgyörgy Önkormányzat Pénzügyi Bizottsága is tárgyalta és elfogadásra javasolta Takács Péter árajánlatát. Az ajánlat az irattári selejtezési munka minden fázisát magában foglalja, a vállalási díj a hivatal költségvetésben rendelkezésre áll. Javasolta az irattári rend érdekében az árajánlat elfogadását.

**Gáll Attila polgármester:**

Kérte a képviselőket, amennyiben egyetértenek az ajánlat elfogadásával, kézfelemeléssel jelezzék.

*A Képviselő-testület 6 igen szavazattal – ellenszavazat és tartózkodás nélkül – a következő határozatot hozta:*

**Iszkaszentgyörgy Községi Önkormányzat Képviselő-testületének**

**106/2016. (VII.13.) önkormányzati határozata**

**A közös hivatali irattár rendezésére benyújtott árajánlat elfogadásáról**

Iszkaszentgyörgy Község Önkormányzat Képviselő-testülete megtárgyalta az Iszkaszentgyörgyi Közös Önkormányzati Hivatal irattárának rendezésére benyújtott árajánlatokat, és úgy döntött, hogy Takács Péter árajánlatát fogadja el 485.000,- Ft bruttó összegben.

A képviselő-testület felhatalmazza a jegyzőt az árajánlat tartalmának megfelelő vállalkozási szerződés aláírására.

A képviselő-testület a 67/2016. (V.4.) önkormányzati határozatát hatályon kívül helyezi.

Határidő: azonnal

Felelős: polgármester

-------------------------------------------------------------

1. **Javaslat a „Rendkívüli szociális támogatás” pályázat benyújtására** – a polgármester előterjesztésében

**Gáll Attila polgármester:**

Elmondta, hogy a Pénzügyi Bizottság tárgyalta és támogatta a pályázat beadását. A Magyar Államhoz kell benyújtani az igényt a rendkívüli szociális támogatásra, mellyel az önkormányzat által kiosztott szociális támogatásokhoz járul hozzá az állam, amennyiben a település egy főre jutó adóerő képessége nem haladja meg a 32 ezer forintot. Iszkaszentgyörgy esetében ez kb. 30 ezer forint, ezért benyújtható a pályázat. A tavalyi évben is benyújtotta az önkormányzat ezt a pályázatot, önerőt nem igényel. Javasolta a beadását.

*A Képviselő-testület 6 igen szavazattal – ellenszavazat és tartózkodás nélkül – a következő határozatot hozta:*

**Iszkaszentgyörgy Községi Önkormányzat Képviselő-testületének**

**107/2016. (VII. 13.) önkormányzati határozata**

**a „Rendkívüli szociális támogatás" pályázat benyújtásáról**

Iszkaszentgyörgy Községi Önkormányzat Képviselő-testülete pályázatot nyújt be a Belügyminisztérium által meghirdetett „A települési önkormányzatok rendkívüli önkormányzati támogatása keretében a rendkívüli szociális támogatás igénylés” c. pályázati felhívásra, mely pályázat tartalma rendkívüli szociális támogatásra szól.

Felelős: polgármester

Határidő: 2016. július 15-től folyamatos

----------------------------------------------------------------

1. **Az Iszkaszentgyörgy, 3340. hrsz-ú ingatlan belterületbe vonása** – a polgármester előterjesztésében

**Gáll Attila polgármester:**

Elmondta, hogy a kérelmet megkapták a képviselők, de a térkép nem lett mellékelve, amelyből megállapítható, hogy a 3340. hrsz-ú ingatlan nem rendelkezik út csatlakozással. A tulajdonosok be tudnak menni az ingatlanukra, de hivatalosan nem rendelkeznek úttal. Javasolta, hogy a belterületbe vonási kérelmet a Képviselő-testület ne támogassa. A belterületbe vonás után a beépíthetőségi % nő, de az építési engedélyhez az önkormányzat, mint szakhatóság, önálló út csatlakozás miatt nem járulhat hozzá, ezért egyelőre nincs értelme a belterületbe vonásnak sem. Kérte a képviselőket, amennyiben egyetértenek a kérelem elutasításával, szavazatukkal jelezzék.

*A Képviselő-testület 6 igen szavazattal – ellenszavazat és tartózkodás nélkül – a következő határozatot hozta:*

**Iszkaszentgyörgy Községi Önkormányzat Képviselő-testületének**

**108/2016. (VII. 13.) önkormányzati határozata**

**az Iszkaszentgyörgy, 3340. hrsz-ú ingatlan belterületbe vonásáról**

Iszkaszentgyörgy Községi Önkormányzat Képviselő-testülete Szalai Rita 8000 Székesfehérvár, Huba u. 32. sz. alatti lakos kérelmét az Iszkaszentgyörgy, 3340. hrsz-ú ingatlan belterületbe vonására vonatkozóan nem támogatja, mivel az ingatlan közút csatlakozással nem rendelkezik.

A képviselő-testület kifejezi azon szándékát, hogy amennyiben a tulajdonos a szomszédokkal történő megegyezés eredményeképpen a közúthoz történő csatlakozást megvalósítja, abban az esetben a belterületbe vonást támogatja.

Felelős: polgármester

Határidő: folyamatos

------------------------------------------------------------

1. **Az Iszkaszentgyörgy SE támogatási kérelme** – a polgármester előterjesztésében

**Gáll Attila polgármester:**

Elmondta, hogy az Iszkaszentgyörgyi Sport Egyesület elnöke kérte a Képviselő-testület hozzájárulását, hogy a költségvetés az egyesületek támogatására odaítélt összegéből 750.000.- Ft kifizetését engedélyezzék a kérelemben megjelölt célokra. Meglátása szerint a fenti összegből 600.000.-Ft-ot bocsássanak az egyesület rendelkezésére, és ősszel tárgyalják újra a fennmaradt támogatás odaítélését. Szavazásra bocsátotta a javaslatot.

*A Képviselő-testület 6 igen szavazattal – ellenszavazat és tartózkodás nélkül – a következő határozatot hozta:*

**Iszkaszentgyörgy Községi Önkormányzat Képviselő-testületének**

**109/2016. (VII. 13.) önkormányzati határozata**

**Iszkaszentgyörgy Községi Sportegyesület támogatásáról**

Iszkaszentgyörgy Község Önkormányzat Képviselő-testülete megtárgyalta az Iszkaszentgyörgy Községi Sportegyesület támogatási kérelmét és úgy döntött, hogy 600 ezer forint támogatást biztosít az egyesület részére 2016. II. félévére a civil támogatási keret terhére.

Határidő: folyamatos

Felelős: polgármester

------------------------------------------------------------

1. **Egyebek**
2. **Fenyves utca javításával kapcsolatos kérelem**

**Gáll Attila polgármester:**

Megjegyezte, hogy a Fenyves utcai kérelmet külön nem javasolja megtárgyalni, hiszen ennek az utcának a javítása is a vis maior pályázat része, tehát a következő napirendi ponthoz tartozik.

1. **Vízkárok helyreállítására benyújtott árajánlatok**

**Gáll Attila polgármester:**

Elmondta, hogy a vis maior pályázatra benyújtott módosítási kérelem elfogadásra került, így az érintett utcák szilárd burkolatot kaphatnak. Három útépítő cég küldött árajánlatot, melyek közül a legkedvezőbb Útéppark Kft. ajánlatát javasolja elfogadásra. Az árajánlaton felül, további 15 % mértékű tartalékkeret biztosítását kérik az esetlegesen felmerülő pótmunkák fedezetére, melynek összege 1.953.150,- Ft + Áfa.

Kérte a képviselőket, amennyiben egyetértenek a javaslattal, kézfeltartással jelezzék.

*A Képviselő-testület 6 igen szavazattal – ellenszavazat és tartózkodás nélkül – a következő határozatot hozta:*

**Iszkaszentgyörgy Községi Önkormányzat Képviselő-testületének**

**110/2016. (VII. 13.) önkormányzati határozata**

**Vízkárok helyreállítására benyújtott árajánlatok elfogadásáról a vis maiorral érintett utcákra vonatkozóan**

Iszkaszentgyörgy Község Önkormányzat Képviselő-testülete megtárgyalta a vízkárok helyreállítására benyújtott árajánlatokat a Cseresznyefa, Otelló, Orgona utca, Fenyves köz, Fenyvesalja dűlő és Domb utcákra vonatkozóan és az Útéppark Kft. (8000 Székesfehérvár, Sóstői u. 7.) ajánlatát fogadja el 13.021.000,- Ft + 3.515.570,- Ft Áfa, összesen 16.536.670,- Ft összegben.

Az Önkormányzat az árajánlaton felül, további 15 % mértékű tartalékkeretet biztosít az esetlegesen felmerülő pótmunkák fedezetére, melynek összege 1.953.150,- Ft + Áfa.

A Képviselő-testület felhatalmazza a polgármestert a kivitelezésre vonatkozó szerződés aláírására.

Határidő: folyamatos

Felelős: polgármester

------------------------------------------------------

1. **Igazgatási szünet elrendelése**

**Kovács Edit jegyző:**

Elmondta, hogy a közös hivatal dolgozóinak nyári és karácsonyi szabadságolása miatt csökkent létszámmal látják el feladatukat, ezért tartaná szükségesnek az igazgatási szünet elrendelését. Ez időszak alatt a hivatal nem zár be, de csak halaszthatatlan ügyekben állnak a kollégák az ügyfelek rendelkezésére.

**Gáll Attila polgármester:**

Megemlítette, hogy az előző évben is ebben a két időszakban volt az igazgatási szünet, és az ügyfelek részéről nem érkezett panasz, vagy kifogás az ügyintézésről. Szavazásra bocsátotta a rendelet elfogadását.

*A Képviselő-testület 6 igen szavazattal – ellenszavazat és tartózkodás nélkül – a következő rendeletet alkotta:*

**Iszkaszentgyörgyi Községi Önkormányzat Képviselő-testületének**

**14/2016. (VII.14.) önkormányzati rendelete**

**a 2016. évi igazgatási szünet elrendeléséről**

***A rendelet szövege a jegyzőkönyvhöz írásban mellékelve***

------------------------------------------------------------

1. **Hulladékgazdálkodási rendelet megtárgyalása**

**Kovács Edit jegyző:**

Az adatkezelési szabályok és a szelektív hulladékgyűjtés feltételeinek változása miatt is szükséges a rendelet módosítása. A KDV Hulladékgazdálkodási Társulás által javasolt rendelet került átdolgozásra és a testület elé.

**Gáll Attila polgármester:**

Kérte a képviselőket, amennyiben elfogadják a hulladékgazdálkodási közszolgáltatásról ismertetett rendelet tervezetet, kézfeltartással jelezzék.

*A Képviselő-testület 6 igen szavazattal – ellenszavazat és tartózkodás nélkül – a következő rendeletet alkotta:*

**Iszkaszentgyörgy Község Önkormányzata Képviselő-testületének**

**15/2016. (VII.14.) önkormányzati rendelete**

**a hulladékgazdálkodási közszolgáltatásról**

***A rendelet szövege a jegyzőkönyvhöz írásban mellékelve***

------------------------------------------------------------

1. **Szennyvízszivattyú oxigén szonda cseréje**

**Gáll Attila polgármester:**

Ismertette a DRV Zrt. levelét, melyben értesíti az önkormányzatot, hogy a szennyvíztelepen üzemelő oxigén szonda meghibásodott, sürgős cserére szorul. A beruházás mielőbbi végrehajtása érdekében két árajánlatot küldött, hogy a meghibásodott alkatrészt a Képviselő-testület döntése alapján az önkormányzat megrendelhesse. Elmondta, hogy a DRV Zrt. által az önkormányzatnak fizetett eszközhasználati díját kötelező jelleggel karbantartásra, fejlesztésre kell fordítani. A beruházás a Gördülő fejlesztési terv keretében valósul meg. A két árajánlat közül a Pénzügyi Bizottság a kedvezőbb Nivelco Zrt. nettó 335.434.-Ft ajánlatát javasolja elfogadni, az önkormányzat tulajdoni részének arányában.

Szavazásra bocsátotta az árajánlat elfogadását.

*A Képviselő-testület 6 igen szavazattal – ellenszavazat és tartózkodás nélkül – a következő határozatot hozta:*

**Iszkaszentgyörgy Községi Önkormányzat Képviselő-testületének**

**111/2016. (VII.13.) önkormányzati határozata**

**a közösségi közös szennyvíztisztító telep oxigénmérő cseréjére vonatkozó árajánlat elfogadásáról**

Iszkaszentgyörgy Község Önkormányzat Képviselő-testülete a DRV. Zrt. (8600 Siófok, Tanácsház u. 7.) által a közösségi szennyvíztelepen üzemelő oxigénmérő cseréjére benyújtott árajánlatok közül a Nivelco Zrt 335.434,- Ft + Áfa összegű ajánlatát elfogadja, és annak cseréjéhez a tulajdoni hányada arányában, 32,4 %-ban hozzájárul.

A Képviselő-testület felhatalmazza a polgármestert a megrendelés aláírására.

Határidő: azonnal

Felelős: polgármester

----------------------------------------------

1. **Nemzeti Szabadidős – Egészség Sportpark Programban való részvétel**

**Gáll Attila polgármester:**

Ismertette a pályázati lehetőséget, mely szabadtéri sporteszközök telepítésére vonatkozik. A megvalósításhoz önrész nem szükséges, az öt éves fenntartási időszakot kell vállalni. Mivel az ISZKOM Kft-vel minden évben szerződünk karbantartásra, javasolta 600 e Ft fenntartási költség vállalását 2017. évre is.

Mivel kérdés, hozzászólás nem volt, kérte a képviselők támogatását a pályázat benyújtásához.

*A Képviselő-testület 6 igen szavazattal – ellenszavazat és tartózkodás nélkül – a következő határozatot hozta:*

**Iszkaszentgyörgy Községi Önkormányzat Képviselő-testületének**

**112/2016. (VII.13.) önkormányzati határozata**

**a Nemzeti Szabadidős – Egészség Sportpark Programban való részvételről**

Iszkaszentgyörgy Községi Önkormányzat Képviselő-testülete pályázatot nyújt be a Nemzeti Szabadidős – Egészség Sportpark Programban való részvételre, annak keretében egy db D típusú sportpark megépítésére az önkormányzat tulajdonában lévő Iszkaszentgyörgy, 354. hrsz-ú, kivett, sportpálya és sportöltöző területen.

A sportpark megépítését követő öt évben az önkormányzat vállalja annak funkció szerinti fenntartását, karbantartását és üzemeltetését, ennek megvalósítása, valamint a sportolás és a rendszeres testmozgás népszerűsítése érdekében az önkormányzat a 2017. évi költségvetésében 600.000,- Ft-ot biztosít.

Határidő: 2016. július 15.

Felelős: polgármester

----------------------------------------------

Több hozzászólás és napirend nem volt, így a polgármester az ülést bezárta.

**Kmf.**

**Gáll Attila Kovács Edit**

**polgármester jegyző**